সবার কাছে তিনি মি. বিন নামে পরিচিত। আর এই নামটি শুনলেই শিশু থেকে বৃদ্ধ সকলেই হেসে ওঠেন। কিন্তু তার আসল নাম কিন্তু মি. বিন নয়। তার প্রকৃত নাম রোয়ান অ্যাটকিনসন। যেসব শিল্পীরা নির্বাক ছবিতে অভিনয় করে সবাক যুগের মানুষকে অবাক করে যাচ্ছেন তাদের মধ্যে রোয়ান এ্যাটকিনসন অন্যতম। রোয়ান অ্যাটকিনসন ‘মি. বিন’ ছাড়া আরও অনেক মুভি ও অনুষ্ঠানে তিনি অভিনয় করেছেন। কিন্তু তিনি সারা বিশ্বের মানুষের মনে দাগ কেটেছেন এই ‘মি. বিন’ অনুষ্ঠানটির মাধ্যমেই। এই অনুষ্ঠানটির মাধ্যমেই তার নাম ‘রোয়ান অ্যাটকিনসন’ এর বদলে হয়ে যায় ‘মি. বিন’। সারাবিশ্বে তিনি এখন এই নামেই পরিচিত। পাঠকদের জন্য মি. বিন অর্থাৎ রোয়ান অ্যাটকিনসন এর জীবনের খুঁটিনাটি বিষয় থাকছে আজ।